laion/Wikipedia-Exotic huggingface dataset:
სიერა-მადრე-დე-ჩიაპასი

სიერა-მადრე-დე-ჩიაპასი (ესპ. Sierra Madre de Chiapas) — მთათა სისტემა მექსიკაში და გვატემალაში. ვრცელდება ჩიაპასის შტატსა და გვატემალაში. სიგრძე 350 კმ. მაქსიმალური სიმაღლე 4220 მ. (ტახუმულკო). რაიონი სეისმოაქტიური ზონაა და ხშირად ხდება მიწისძვრები. გვატემალის ვულკანების დიდი ნაწილი სწორედ ამ ქედზე მდებარეობს. ვულკანები დასავლეთიდან აღმოსავლეთის მიმართულებით: ტაკანა (4092 მ) — მდებარეობს მექსიკა-გვატემალის საზღვარზე. ტახუმულკო (4220 მ) — ქედის უმაღლესი მწვერვალი. სანტა-მარია (3777 მ) — ამოიფრქვა 1902 წელს მრავალწლიანი მიძინების შემდეგ. ატიტლანი (3557 მ) — მდებარეობს ატიტლანის ტბასთან. აკატენანგო (3975 მ). ფუეგო (ესპ. fuego — «ცეცხლი», 3763 მ) — აქტიურობდა ესპანელთა დაპყრობების პერიოდში. აგუა (ესპ. agua — «წყალი», 3765 მ) — ამოიფრქვა 1541 წელს. პაკაია (2550 მ) — ვულკანური პიკების ჯგუფი, ამოიფრქვა 1870 წელს. სიერა-მადრე-დე-ჩიაპასი — სტატია ენციკლოპედია ბრიტანიკიდან (ინგლისური)
უილიამ გლადსტონი

უილიამ ევარტ გლადსტონი (ინგლ. William Ewart Gladstone; დ. 29 დეკემბერი, 1809 — გ. 19 მაისი, 1898) — ბრიტანელი პოლიტიკოსი, ოთხგზის ბრიტანეთის პრემიერ-მინისტრი (1868-1874, 1880-1885, 1886 და 1892-1894 წლებში), ასევე ოთხგზის ფინანსთა მინისტრი (1853-1855, 1859-1866, 1873-1874, და 1880-1882 წლებში). უილიამ გლადსტონი ერთადერთი ბრიტანელი პოლიტიკოსია, რომელსაც პრემიერ-მინისტრად ოთხგზის უმსახურია. გლადსტონი პრემიერ-მინისტრის პოსტიდან საბოლოოდ 1894 წელს, 84 წლის ასაკში გადადგა, რითაც მან ბრიტანეთის ყველაზე ხანდაზმული პრემიერის ტიტული დაიმსახურა. გლადსტონის პოლიტიკური კარიერა პარლამენტის წევრობით დაიწყო 1832 წელს. თავდაპირველად გლადსტონი უმაღლესი კონსერვატორი იყო, თუმცა სერ რობერტ პილის კაბინეტში მსახურობის პერიოდში იგი უფრო ლიბერალური გახდა. 1846 წელს პილმა და კონსერვატიული პარტიის ერთმა ფაქციამ, მათ შორის გლადსტონმაც, განხეთქილების შედეგად პარტია დატოვეს და პილისტებად იქცნენ. 1859 წელს, პილისტებმა, რადიკალებმა და ვიგების პოლიტიკურმა გაერთიანებებმა ერთობლივად დააარსეს ბრიტანეთის ლიბერალური პარტია, რომელიც 1915 წლამდე უმეტესი დრო ბრიტანეთის მმართველი პარტია იყო. გლადსტონმა სახელი გაითქვა, როგორც განსაკუთრებით ეფექტურმა ფინანსთა მინისტრმა, ლორდი აბერდინის 1852-1855 წლების კაბინეტში. თუმცა 1855 წელს, აბერდინის მთავრობა დამარცხდა, გლადსტონმა კი უარი განაცხადა ლორდი პალმერსტონის მთავრობაში მსახურობაზე და ოპოზიციაში გადაინაცვლა. ყველასათვის გასაკვირად და იმ ანტიპათიის მიუხედავად, რაც გლადსტონს პალმერსტონის მიმართ გააჩნდა, 1859 წელს გლადსტონი მაინც შეუერთდა პრემიერ პალმერსტონის მთავრობას, ფინანსთა მინისტრის პოსტზე. უილიამ გლადსტონი ცნობილია მისი ანტიპათით კონსერვატიული პარტიის ლიდერის ბენჯამინ დიზრაელის მიმართ. მათი პაექრობა არა მარტო პოლიტიკური, არამედ პირადიც იყო და რამდენიმე დეკადა გასტანა. გლადსტონს არც დედოფალი ვიქტორიას ჰქონია კარგი ურთიერთობა. თავდაპირველად ისინი ერთმანეთს ეწყობოდნენ, თუმცა მას შემდეგ რაც პრინცი ალბერტის გარდაცვალებით დამწუხრებულ დედოფალს გლადსტონი აქტიურად მოუწოდებდა სახელმწიფო საქმეებში ხელახლა აქტიურად ჩართვისაკენ, დედოფალსა და მას კარგი ურთიერთობა აღარ ქონიათ. ასევე ცნობილია ის ფაქტიც, რომ დედოფალ ვიქტორიას გლადსტონის ოპონენტის, დიზრაელის მიმართ დიდი სიმპათია გააჩნდა. ბრიტანეთის კონსერვატორი პრემიერ მინისტრები მარგარეტ ტეტჩერი და უინსტონ ჩერჩილი გლადსტონს იგონებდნენ, როგორც მათ პოლიტიკურ მუზას და ხაზს უსვამდნენ გლადსტონის სიძულვილს სოციალიზმის მიმართ. Michael Barker, Gladstone and Radicalism. The Reconstruction of Liberal Policy in Britain. 1885–1894 (The Harvester Press, 1975). David Bebbington and Roger Swift (eds.), Gladstone Centenary Essays (Liverpool University Press, 2000). E.F. Biagini, Liberty, Retrenchment and Reform. Popular Liberalism in the Age of Gladstone, 1860–1880 (Cambridge University Press, 1992). Eugenio Biagini and Alastair Reid (eds.), Currents of Radicalism. Popular Radicalism, Organised Labour and Party Politics in Britain, 1850–1914 (Cambridge University Press, 1991). შეგიძლიათ იხილოთ მედიაფაილები თემაზე „უილიამ გლადსტონი“ ვიკისაწყობში. უილიამ გლადსტონი — ნამუშევრები პროექტ „გუტენბერგზე“ უილიამ გლადსტონი — ნამუშევრები საიტზე Internet Archive უილიამ გლადსტონი — ნამუშევრები საიტზე LibriVox (უფასო აუდიო წიგნები)
კუაუტემოკი

კუაუტემოკი (ნაუატ. დამავალი არწივი) (დ. 1502 – გ. 1525, მეხიკო) — აცტეკთა უკანასკნელი უზენაესი მმართველი - ტლატოანი 1521-1525 წლებში. მონტესუმა II-ის ძმისშვილი. დაქორწინებული იყო მის შვილზე ტეჩუიშპოზე. ესპანელი დამპყრობლების წინააღმდეგ შეიარაღებული აჯანყების ხელმძღვანელი, მექსიკის ეროვნული გმირი. განსაკუთრებული სამხედრო ნიჭი და გმირობა გამოამჟღავნა ტენოჩტიტლანის დაცვის დროს. ქალაქის დაცემის შემდეგ იგი ესპანელებმა შეიპყრეს, აწამეს და მოკლეს. ქართული საბჭოთა ენციკლოპედია, ტ. 6, თბ., 1983. — გვ. 47.
კუიტლაუაკი

კუიტლაუაკი (ესპ. Cuitláhuac; ნაუატ. Сuitlāhuac) (დ. 1476 – გ. 1520, მეხიკო) — აცტეკთა მეათე ტლატოანი 1520 წელს. მონტესუმა II-ის უმცროსი ძმა. აცტეკების იმპერიას მართავდა 80 დღის განმავლობაში.
აკამაპიჩტლი

აკამაპიჩტლი (ნაუატ. ლერწმის პეშვი) (გ. 1395, მეხიკო) — აცტეკთა პირველი ტლატოანი 1376-1395 წლებში. დააარსა ტენოჩტიტლანის აცტეკთა იმპერიის დინასტია. მეფობდა 19 წელიწადი.
აშაიაკატლი

აშაიაკატლი (ნაუატ. ნიღაბი წყლიდან) (გ. 1481, მეხიკო) - აცტეკთა ტლატოანი 1469-1481 წლებში. მონტესუმა I-ის შვილი და მემკვიდრე. მეფობდა 12 წელიწადი.
აჰუიცოტლი

აჰუიცოტლი (ნაუატ. წყლიანი ძაღლი; გ. 1502, მეხიკო) — აცტეკთა ტლატოანი 1486-1502 წლებში. გააფართოვა იმპერიის საზღვრები სამხრეთით და აღმოსავლეთით. მეფობდა 16 წელიწადი. შეგიძლიათ იხილოთ მედიაფაილები თემაზე „აჰუიცოტლი“ ვიკისაწყობში. აჰუიცოტლი — Ancient History Encyclopedia
A Pillow of Winds

A Pillow of Winds — რიგით მეორე სიმღერა პინკ ფლოიდის ალბომზე Meddle. სიმღერა სრულდება აკუსტიკურ გიტარაზე და ოდნავ უცნაურია იმით, რომ მასში სასიყვარულო თემაზეა საუბარი (რაც პინკ ფლოიდის კომპოზიციებში იშვიათობაა). სიმღერის მუსიკის ავტორია დეივიდ გილმორი, ხოლო ტექსტი - როჯერ უოტერსი. გილმორი ამ სიმღერაში ასევე სლაიდ გიტარაზე უკრავს. კომპოზიცია სოლ მაჟორის ტონალობაში სრულდება, მაგრამ მისი შუა, შედარებით ბნელი ნაწილი (and the candle dies) - პარალელურ, სოლ მინორშია დაცული. ნიკ მეისონის თქმით, სიმღერის სათაური მომდინარეობს მაჯონგის თამაშიდან, რომლითაც ჯგუფის წევრები ერთობოდნენ საკონცერტო ტურნეს დროს. სხვადასხვა ვერსიით, ტექსტში ჟღერს სტრიქონი the wind is raw (და არა the wind is warm) და Now wakes the hour (და არა Now wakes the owl), თუმცა ეს მხოლოდ ვარაუდი იყო. Meddle-ის 2011 წლის (კომპილაცია Discovery) და Pink Floyd Records-ის 2016 წლის გამოცემაში შეტანილ ბუკლეტში კვლავ არის მითითებული the wind is warm. სიმღერა არასოდეს შესრულებულა ჯგუფის ან მისი წევრების სოლო კონცერტებზე. იაპონიაში 1971 წელს გამოიცა პრომოსინგლი სიმღერით (ნომერი კატალოგში 4Rs-322). მის b-მხარეზე წარმოდგენილია „One Of These Days“. ↑ სტრონგი, მარტინ ჩ. (2004). The Great Rock Discography, 7th, Edinburgh: Canongate Books, გვ. 1177. ISBN 1-84195-551-5.  ↑ Mabbett, Andy (1995). The Complete Guide to the Music of Pink Floyd. London: Omnibus Press. ISBN 0-7119-4301-X.
ჰარი პოტერი და სიკვდილის საჩუქრები (ფილმი)

ჰარი პოტერი და სიკვდილის საჩუქრები (ინგლ. Harry Potter and the Deathly Hallows) — ჯოან როულინგის ამავე სახელწოდების წიგნის კინოეკრანიზაცია, რომელიც გამოვიდა ორი ფილმის სახით. შესაბამისად, იგი შესაძლოა მიემართებოდეს ერთ-ერთ მათგანს: ჰარი პოტერი და სიკვდილის საჩუქრები - ნაწილი 1 ჰარი პოტერი და სიკვდილის საჩუქრები - ნაწილი 2
Fellini Days

Fellini Days (2001) — მუსიკოს და ვოკალისტ ფიშის მემვიდე სოლო-ალბომი. იგი გამოიცა ლეიბლებზე Chocolate Frog Records და Roadrunner Records. 3D (დიკი/უეს დერთი/ჯონ იანგი) – 9.11 So Fellini (დიკი/უეს დერთი) – 4.06 Tiki 4 (დიკი/უეს დერთი/ჯონ იანგი) – 7.32 Our Smile (დიკი/უეს დერთი/ჯონ იანგი) – 5.25 Long Cold Day (დიკი/უეს დერთი/ჯონ იანგი) – 5.33 Dancing in Fog (დიკი/უეს დერთი/ჯონ იანგი) – 5.30 Obligatory Ballad (დიკი/უეს დერთი) – 5.15 The Pilgrim's Address (დიკი/უეს დერთი) – 7.18 Clock Moves Sideways (დიკი/უეს დერთი) – 7.17 დამატებითი დისკი 3D (როტერდამი, 10/5/01) So Fellini (პოზნანი, 31/05/01) Tiki 4 (ოსლო, 18/05/01) Pilgrim's Address (ოსლო, 18/05/01) Clock Moves Sideways (ოსლო, 18/05/01) Dancing In Fog (History Of Guns-ის რემიქსი) Obligatory Ballad (Spaced Out რემიქსი) Clock Moves Sideways (Two Clocks in One Whole რემიქსი) Our Smile (აკუსტიკური ვერსია) ↑ Mawer, Sharon. (2011 [last update])Fellini Days - Fish | AllMusic. allmusic.com. ციტირების თარიღი: 3 August 2011.
Raingods with Zippos

Raingods with Zippos (1999) — მუსიკოს და ვოკალისტ ფიშის მეექვსე სოლო-ალბომი. იგი გამოიცა ლეიბლებზე Roadrunner Records. Raingods with Zippos ხშირად ითვლება მუსიკოს საუკეთესო სტუდიურ სოლო-ნაშრომად, 1990 წლის სადებიუტო ალბომის Vigil in a Wilderness of Mirrors შემდეგ. ეს ასევე არის მისი პირველი ალბომი, ჩაწერილი პროდიუსერ ელიოტ ნესის დახმარებით. რამდენიმე სიმღერაში გიტარის სოლო-პარტიებს ასრულებს სტივენ უილსონი (Porcupine Tree). Tumbledown (დერეკ დიკი, მიკი სიმონდსი) - 5:52 Mission Statement (დიკი, რიკ ესტლი, პოლ თორნი) - 4:00 Incomplete (დიკი, ელიზაბეთ ანტვი, მილეტი) - 3:44 Tilted Cross (დიკი, ჯექსონი, კრის ჯონსონი) - 4:19 Faith Healer (ალექს ჰარვი, ტედ მაკ-კენა, ზელ კლემინსონი) - 5:01 Rites of Passage (დიკი, სიმონდსი) - 7:42 Plague of Ghosts - Part I: Old Haunts (დიკი, ტონი ტარელი, მარკ დეგჰორნი) - 3:13 Plague of Ghosts - Part II: Digging Deep (დიკი, ტარელი, დეგჰორნი) - 6:49 Plague of Ghosts - Part III: Chocolate Frogs (დიკი, ტარელი, დეგჰორნი) - 4:04 Plague of Ghosts - Part IV: Waving at Stars (დიკი, ტარელი, დეგჰორნი) - 3:12 Plague of Ghosts - Part V: Raingod's Dancing (დიკი, ტარელი, დეგჰორნი) - 4:16 Plague of Ghosts - Part VI: Wake-Up Call (Make it Happen) (დიკი, ტარელი, დეგჰორნი) - 3:32 ↑ Demalon, Tom. (2011 [last update])Raingods with Zippos - Fish | AllMusic. allmusic.com. ციტირების თარიღი: 3 August 2011.
ოლბოქსი

ოლბოქსი (ესპ. Holbox) - კუნძული მექსიკის შტატ კინტანა-როოში, მდებარეობს იუკატანის ნახევარკუნძულის ჩრდილოეთ ნაწილში. კუნძულის სიგრძე შეადგენს დაახლოებით 12 კილომეტრს, ხოლო სიგანე 1,5 კილომეტრს, კუნძულის სანაპირო ნაწილის გარკვეული ნაწილი მდებარეობს ლაგუნის ზოლში. აქ სახლობს სხვადასხვა ჯიშის ფრინველები მათგან აღსანიშნავია: ფლამინგო, ვარხვისებრნი და სხვ. ტერიტორია შედის ლასარო-კარდენასის მუნიციპალიტეტსი შემადგენლობაში. 2005 წლის მონაცემებით ოლბოქსიზე ცხოვრობს 1,198 ადამიანი, მცხოვრებთა ძირითადი შემოსავლის წყარო მეთევზეობაა. კუნძულთან უახლოესი დაკავშირება ხდება ქალაქ კანკუნიდან და პლაია-დელ-კარმენიდან. ვიკისაწყობში არის გვერდი თემაზე: Isla Holbox
მინდორო

მინდორო — მეშვიდე კუნძული ფართობის მიხედვით ფილიპინებში. კუნძულის ჩრდილო-აღმოსავლეთით მდებარეობს ლუსონი, ხოლო სამხრეთ-დასავლეთით — პალავანი. ამჟამად მინდორო იყოფა ორ პროვინციად: დასავლეთი მინდორო და აღმოსავლეთი მინდორო, 1950 წლამდე იგი არ იყოფოდა მხოლოდ ერთ პროვინციას წარმოადგენდა. კუნძულის ფართობი შეადგენს 9,8 ათას. კმ², მას მსოფლიოს კუნძულებს შორის ფართობის მიხედვიით 74-ე ადგილი უკავია. აქ მრავლადაა მაღალი მთები და ვულკანები, მათ შორის ყველაზე დიდია მთა ალკონი (2582 მ) და ბაკო (2488 მ). მინდოროზე მოიპოვება გრანიტი და დიორიტი. კუნძულზე ბევრი მდინარე და ტბაა, ტბებს შორის უდიდესია ნაუჰანი. კარგადაა განვითარებული სოფლის მეურნეობა. მინდოროზე მოჰყავთ დიდი რაოდენობით ციტრუსი, ბანანი, რამბუტანი და ქოქოსი. სამხრეთ ნაწილში მოჰყავთ ხორბლეული, შაქარი და სიმინდი. განვითარებულია მეთევზეობა. ქართული საბჭოთა ენციკლოპედია, ტ. 6, თბ., 1983. — გვ. 709. Mindorenyos - Connecting Mindoro People დაარქივებული 2018-03-29 საიტზე Wayback Machine. Online Community for Mindorenyos Born to be Wild: Mindoro, 06/19/2008
Sunsets on Empire

Sunsets on Empire — მუსიკოს და ვოკალისტ ფიშის მეოთხე სოლო-ალბომი. იგი გამოიცა 1999 წელს. დისკი გამოსცა ფიშის საკუთარმა ლეიბლმა Dick Bros Record Company. The Perception of Johnny Punter – 08:36 (დიკი/უილსონი) Goldfish & Clowns – 06:36 (დიკი/უილსონი) Change of Heart – 03:41 (დიკი/რობინ ბოულტი) What Colour is God? – 05:50 (დიკი/უილსონი) Tara – 05:11 (დიკი/პატერსონი) Jungle Ride – 07:33 (დიკი/ბოლტი) Worm in a Bottle – 06:23 (დიკი/ბოლტი) Brother 52 – 06:05 (დიკი/უილსონი) Sunsets on Empire – 06:54 (დიკი/უილსონი) Say it with Flowers – 04:15 (დიკი/უილსონი/ტიმ ბოუნესი) ↑ Demalon, Tom. (2011 [last update])Sunsets on Empire - Fish | AllMusic. allmusic.com. ციტირების თარიღი: 3 August 2011. ↑ Sander, Ed. (2007 [last update])DPRP CD Reviews - Fish Special. dprp.net. დაარქივებულია ორიგინალიდან — 6 ივნისი 2011. ციტირების თარიღი: 3 August 2011. ↑ Shiels, Liam. (2011 [last update])Official Fish site: Discography and lyrics - studio albums. fish-thecompany.com. დაარქივებულია ორიგინალიდან — 12 ივლისი 2011. ციტატა: „Liam Shiels“ ციტირების თარიღი: 3 August 2011.
სუმბა

სუმბა — ინდონეზიის კუნძული, რომელიც მდებარეობს ქვეყნის აღმოსავლეთ ნაწილში. შედის მცირე ზონდის კუნძულების შემადგენლობაში. კუნძულის ფართობი შეადგენს 11 153 კმ²-ს, 2005 წლის აღწერის მონაცემებით ცხოვრობს 611 422 ადამიანი. ჩრდილო-დასავლეთით მდებარეობს კუნძული სუმბავა, კუნძულ ფლორესისგან გამოყოფილია სუმბას სრუტის მეშვეობით. სუმბასა და ტიმორს შორის მდებარეობს სავუს ზღვა. დასავლეთი სანაპიროები კი მდებარეობს ინდოეთის ოკეანის სანაპირო ზოლში. სუმბა მთიანი კუნძულია, აქ მდებარეობს ვულკანები და მაღალი მთები, კუნძულის სანაპირო ზოლი დაბლობებს უკავია. კუნძული გამოირჩევა ფლორის და ფაუნის მრავალფეროვნებით. კუნძულზე მდებარეობს მეგალითები, რაც აქ ადამიანების უძველესი დროიდან ცხოვრებაზე მეტყველებს. აღმოჩენილია უძველესი ნივთები. კოლონიზაციის პერიოდის დაწყებამდე, სუმბაზე სახლობდა საკმაოდ ბევრი მცირე ეთნიკური ჯგუფის წარმომადგენელი. ეს ტერიტორია შედიოდა მაჯაპაჰიტის იმპერიის შემადგენლობაში. 1522 წელს, აქ პირველი ევროპელები მივიდნენ, 1866 წლამდე ეს ტერიტორია შედიოდა ჰოლანდიის ოსტ-ინოეთში. ჰოლანდიელების მიერ მოხდა ამ კუნძულზე კალვინიზმის გავრცელება. ვიკისაწყობში არის გვერდი თემაზე: სუმბა Sumba Foundation დაარქივებული 2021-02-10 საიტზე Wayback Machine. Stichting Ontluikend Sumba დაარქივებული 2021-01-20 საიტზე Wayback Machine. Detailed map დაარქივებული 2008-10-04 საიტზე Wayback Machine.
ხაშურის მუნიციპალიტეტის დროშა

ხაშურის მუნიციპალიტეტის დროშა — ხაშურის მუნიციპალიტეტის სახელმწიფო სიმბოლო გერბთან ერთად. მიღებულია ხაშურის მუნიციპალიტეტის საკრებულოს მიერ. მეწამულ ველზე ვერცხლის მარჯვნივ გადაბრუნებული ორკაპისებრი ჰერალდიკური ჯვარი, რომელიც დროშას სამ ნაწილად ჰყოფს; დროშის მარჯვენა ნაწილში ჯვრის მკლავებს შორის მოთავსებულია ვერცხლის ჯვარი. ხაშურის დროშის პროპორცია არის 2:3. ხაშურის მუნიციპალიტეტის გერბი და დროშა
ბაილოტი

ბაილოტის კუნძული მდებარეობს ბაფინის მიწის ჩრდილოეთ ნაწილში, ეს კუნძული მიეკუთვნება კანადის ტერიტორია ნუნავუტის. ფართობი შეადგენს 11 067 კმ², მას მსოფლიოს კუნძულებს შორის ფართობის მიხედვით 72-ე ადგილი უკავია, ხოლო კანადის კუნძულებს შორის მე-17 ადგილი აქვს. ბაილოტი არის მსოფლიოში ყველაზე დიდი უდაბნოს კუნძული. ეს ტერიტორია სრულიად დაფარული ყინულით და შედის კანადის არქტიკული არქიპელაგის შემადგენლობაში, ამ კუნძულზე უახლოესი დაკავშირება ხდება დასახლებული პუქნტ პონ-ინლეტიდა. ეს კუნძული მთიან ზოლში მდებარეობს, აქ არის ბიან-მარტინის მთები, რომელიც უერთდება ბაფინის მთებს, ეს მთათა სისტემა ეკუთვნის არქტიკულ კორდილიელებს. კუნძულის უმაღლესი წერილია მთა ანგილაქი (1 951 მ). ბაილოტი მცირე სიგრძის სრუტეებითაა გამოყოფილი, ჩრდილოეთის და სამხრეთის კუნძულებს. აქ საკმაოდ ბევრი პოლარული დათვი სახლობს, ამ კუნძულის სიახლოვეს ზღვაში ცხოვრობს გრენლანდიური ვეშაპი, ბაილოტიზე ცხოვრობს გრენლანდიური სელაპი.
ხაშურის მუნიციპალიტეტის გერბი

ხაშურის მუნიციპალიტეტის გერბი — ხაშურის მუნიციპალიტეტის სახელმწიფო სიმბოლო დროშასთან ერთად. მიღებულია ხაშურის მუნიციპალიტეტის საკრებულოს მიერ. გერბის ფარის მეწამულ ველს ვერცხლის ორკაპისებრი ჰერალდიკური ჯვარი ჰყოფს სამ ნაწილად; ზედა ნაწილზე მოთავსებულია ვერცხლის ბოლნური ჯვარი, ფარზე მოთავსებულია მცირე ფარი, რომელიც გადაკვეთილია ქონგურისებურად და იყოფა ლაჟვარდის და ოქროს ველებად. ოქროს ველი შუაში ნახევრად ჩაჭრილი და ქონგურების გარეშეა; ლაჟვარდოვან ველზე მოთავსებულია ოქროს მკლავგაშლილი აბჯარი. გერბის ფარს ზემოთ მოთავსებულია საქალაქო ვერცხლის გვირგვინი — სამკოშკიანი ქონგურებიანი გალავანი ნახევრად ღია ჭიშკრით. ფარს ქვემოთ მოთავსებულია დევიზის ვერცხლ-მეწამული ბაფთა, რომლის ვერცხლის ველზე შავით ჩაწერილია გერბის დევიზი — „ხაშური“. ხაშურის მუნიციპალიტეტის გერბი და დროშა
კოაცაკოალკოსი (ქალაქი)

კოაცაკოალკოსი (ესპ. Coatzacoalcos) — ქალაქი და მუნიციპალიტეტი სამხრეთ მექსიკაში. შედის ვერაკრუსის შტატის შემადგენლობაში. მდებარეობს იქ სადაც მდინარე კოაცაკოალკოსი უერთდება მექსიკის ყურეს. მოსახლეობა 280 363 ადამიანი (2005). Coatzacoalcos municipal government
აკაპონეტა (მდინარე)

აკაპონეტა (ესპ. Río Acaponeta) — მდინარე მექსიკაში, მიედინება დურანგოსა და ნაიარიტის შტატების ტერიტორიაზე და უერთდება წყნარ ოკეანეს. სიგრძე 233 კმ. აუზის ფართობი 5.603,9 კმ².
კამპეჩე (მრავალმნიშვნელოვანი)

ტოპონიმი კამპეჩე შეიძლება აღნიშნავდეს: კამპეჩე — შტატი მექსიკაში. კამპეჩე — ქალაქი მექსიკაში. კამპეჩე — მუნიციპალიტეტი კამპეჩეს შტატში. კამპეჩე — ყურე მექსიკის ყურეში.
Rich (Marillion-ის სიმღერა)

„Rich“ — ბრიტანული ნეო-პროგრესული როკ-ჯგუფ Marillion-ის 1999 წლის სიმღერა და სინგლი ალბომიდან marillion.com. მასში ასევე შეტანილია იმავე სიმღერის შემოკლებული ვერსია. დისკი გამოიცა შეზღუდული რაოდენობით, ლეიბლზე EMI. Rich (რადიოს ვერსია) - 3:48 Rich (ალბომის ვერსია) - 5:43
კამპეჩეს ყურე

კამპეჩე (ესპ. bahía de Campeche) — ყურე ჩრდილოეთ ამერიკის აღმოსავლეთ სანაპიროსთან, მექსიკის ყურის სამხრეთ ნაწილში. აღმოსავლეთიდან ესაზღვრება იუკატანის ნახევარკუნძული, სამხრეთიდან ტეუანტეპეკის ყელი, დასავლეთიდა ვერაკრუსი. სახელი უწოდა ესპანელმა კონკისტადორმა ფრანსისკო ერნანდეს-დე-კორდობამ 1517 წელს. ყურეს ერთვის მექსიკის მდინარეები: პაპალოაპანი, კოაცაკოალკოსი, გრიხალვა, უსუმასინტა და კანდელარია. მთავარი პორტებია: კამპეჩე, კოაცაკოალკოსი და ვერაკრუსი. [1] კამპეჩეს ყურე - ბრიტანიკა ოფიციალური საიტი დაარქივებული 2011-01-29 საიტზე Wayback Machine.
ჭინჭარა

ჭინჭარა — მცენარეთა გვარი ტუჩოსანთა ოჯახიდან. მრავალწლოვანი ბალახები, იშვიათად ნახევრად ბუჩქებია. გვარში 100–მდე სახეობაა. სახეობათა მეტი წილი შუა აზიაში გვხვდება (37, მ.შ. 30 ენდემი). საქართველოში ამ გვარის მხოლოდ 2 სახეობა გვხვდება — phlomis pungens და phlomis tuberosa, რომლებიც მეტწილად მშრალ ფერდობებზე იზრდება მთის ქვედა სარტყელიდან ზედა სარტყელამდე. phlomis tuberosa-ს ფესურას საჭმელად იყენებენ. ქართული საბჭოთა ენციკლოპედია, ტ. 11, თბ., 1987. — გვ. 400.
იამაიკის გეოგრაფია

იამაიკა — კუნძულოვანი სახელმწიფო კარიბებში. ქვეყანა მოქცეულია კარიბის ზღვაში. კუნძული კუბიდან დაცილებულია 150 კილომეტრით, ხოლო ჰაიტიდან 190 კილომეტრით. იამაიკა, კუბასთან და ჰაიტთან ერთად წარმოადგენს დიდი ანტილის კუნძულებს. სანაპირო ზოლის სიგრძე შეადგენს 1,022 კილომეტრს. კუნძულის სამხრეთით მდებარეობს მცირე ზომის კლდოვანი კუნძულები. კუნძული დასავლეთიდან-აღმოსავლეთისკენ გადაჭიმულია 234 კმ-ზე, ხოლო ჩრდილოეთინდან-სამხრეთისკენ 80 კმ-ზე. იამაიკის უკიდურეს აღმოსავლეთით მდებარეობს მორანტ პოინტი. ეს კუნძული მთიანია, ქვეყნის სანაპირო ზოლში მდებარეობს დაბლობები. ქვეყნის ჩრდილო-აღმოსავლეთ ნაწილში მდებარეობს ლურჯი მთები, აქედან 3 კილომეტრში არის კარიბის ზღვის სანაპირო ზოლი. სწორედ აქ არის ლურჯი მთების ეროვნული პარკიც. კუნძული მოქცეულია ტროპიკულ სარტყელში, ეკვატორთან სიახლოვეს გამო აქ არის მუდმივი პასატები. ↑ 1.0 1.1 Hudson, Rex A.; Seyler, Daniel J.; Library of Congress; Federal Research Division (1987). „Jamaica: Geography“. In Meditz; Hanratty, Dennis Michael (eds.). Islands of the Commonwealth Caribbean: a regional study (ინგლისური). Washington, D.C.: Federal Research Division. OCLC 49361510. თარგი:PD-notice
კუშინგის სინდრომი

კუშინგის სინდრომი თირკმელზედა ჯირკვლის ქერქის მიერ გლუკოკორტიკოიდების კონკრეტულად კი კორტიზოლის ჭარბი პროდუქციის შედეგად განვითარებული პათოლოგიური მდგომარეობაა. სიტყვა „სინდრომი“ აქ იმიტომ იხმარება, რომ კუშინგის სიმპტომოკომპლექსს იწვევს თირკმელზედა ჯირკვლის ქერქში სხვადასხვა პროცესი, მაგრამ პირველადი მოშლა სხვადასხვა ექსტრასუპრარენული ლოკალიზაციის შეიძლება იყოს.
ბრისტოლის უნივერსიტეტი

ბრისტოლის უნივერსიტეტი — უნივერსიტეტი ინგლისის ქალაქ ბრისტოლში. ბრისტოლის უნივერსიტეტი შედის ბრიტანეთის ყველაზე პრესტიჟული უნივერსიტეტების სიაში. გაზეთ „ტაიმსის“ 2010 წლის რეიტინგული შეფასების მიხედვით, ბრისტოლი შედის ბრიტანეთის მოწინავე 10 უნივერსიტეტის სიაში, ხოლო მსოფლიოს უნივერსიტეტების აკადემიური რეიტინგის მიხედვით (აღსანიშნავია, რომ ეს უკანასკნელი არის კერძო და ექვემდებარება საკუთარ კრიტერიუმებს) ბრისტოლი არის მსოფლიოს 61-ე უნივერსიტეტი; ამ სიაში ბრიტანეთის მხოლოდ 4 სხვა უნივერსიტეტი: ოქსფორდი, კემბრიჯი, ედინბურგი, უნივერსიტეტის კოლეჯი ლონდონი და მანჩესტერი შედის. 2011 წელს, QS World University Rankings-ის მიერ 2011 შემოთავაზებულ რეიტინგში, ბრისტოლი მსოფლიოს საუნივერსიტეტო რეიტინგში 30-ე ადგილს იკავებს. ბრისტოლი არის რასელის ჯგუფის, კოიმბრას ჯგუფის და მსოფლიო უნივერსიტეტების ქსელის წევრი, რომლის ამჟამინდელი თავმჯდომარე ბრისტოლის უნივერსიტეტის ვიცე-კანცლერი, პროფესორი ერიკ თომასია. უნივერსიტეტში ამჟამად დაახლოებით 23,000 სტუდენტი სწავლობს. თითო ადგილზე აპლიკანტთა რაოდენობის გათვალისწინებით, ბრისტოლის უნივერსიტეტი ბრიტანეთის ყველაზე პოპულარული უნივერსიტეტია. 2005 წელს ჟურნალ „The Scientist“-ის მიერ ბრისტოლის უნივერსიტეტი დასახელდა ამერიკის გარეთ ნომერ მეხუთე და ბრიტანეთის ნომერ პირველ საუკეთესო დამსაქმებელ ადგილად მკვლევართათვის; ეს ნომინაცია 3,500 საერთაშორისო მკვლევარის აზრზე იყო დამყარებული. ალბერტ II, მონაკოს პრინცი ჯონათან ევანზი, MI5-ის გენერალური დირექტორი პოლ დირაკი - ნობელის პრემიის ლაურეატი ფიზიკის დარგში. ჰაროლდ პინტერი - ნობელის პრემიის ლაურეატი ლიტერატურის დარგში. ჟან-მარი გუსტავ ლეკლეზიო - ნობელის პრემიის ლაურეატი ლიტერატურის დარგში. მარკ რავენჰილი, გამოჩენილი ბრიტანელი დრამატურგი, ბრისტოლში სწავლობდა ინგლისურს და დრამას. სარა კეინი, გამოჩენილი ბრიტანელი დრამატურგი დეივიდ ნიკოლსი - მწერალი, დრამატურგი, სცენარისტი ↑ https://www.bristol.ac.uk/university/facts/ ↑ http://russellgroup.ac.uk/ ↑ https://orcid.org/members/001G000001fELxGIAW-university-of-bristol ↑ https://web.archive.org/web/20231020113811/https://orcid.org/members ↑ https://www.jisc.ac.uk/membership ↑ https://eua.eu/about/member-directory.html ↑ Our Members / Tier 3 ↑ ელიტარული უნივერსიტეტები ცდილობენ არაპრივილეგირებულთა მიღების გაზრდას ↑ კვირის ტაიმსის უნივერსიტეტების რეიტინგი. დაარქივებულია ორიგინალიდან — 2010-05-22. ციტირების თარიღი: 2010-06-29. ↑ მსოფლიოს უნივერსიტეტების აკადემიური რეიტინგი. დაარქივებულია ორიგინალიდან — 2013-03-23. ციტირების თარიღი: 2010-06-29. ↑ QS World University Rankings-ის 2011 წლის მსოფლიო საუნივერსიტეტო რეიტინგი ↑ რასელის ჯგუფის ქსელური გვერდი ↑ კოიმბრას ჯგუფის ოფიციალური ქსელური გვერდი. დაარქივებულია ორიგინალიდან — 2007-12-09. ციტირების თარიღი: 2010-06-29. ↑ მსოფლიო უნივერსიტეტების ქსელის ოფიციალური საიტი ↑ ბრისტოლის უნივერსიტეტის პროფილი, გაზეთი ტაიმსი. დაარქივებულია ორიგინალიდან — 2011-06-04. ციტირების თარიღი: 2010-06-29. ↑ ბრისტოლის უნივერსიტეტი 'საუკეთესო სამუშაო ადგილის' რეიტინგში მაღლა დგას
მდგარი ტალღა

მდგარი ტალღა (ზოგჯერ სტაციონარულ ტალღას უწოდებენ) — ტალღა, რომელსაც მუდმივი განლაგება (პოზიცია) აქვს. ეს მოვლენა შეიძლება განხორციელდეს ორი მიზეზის გამო — შესაძლოა გარემო მოძრაობდეს ტალღის გავრცლების საწინააღმდეგო მიმართულებით, ან, ასეთი ტალღა შეიძლება არსებობდეს სტაციონარულ გარემოში როგორც ორი საწინააღმდეგო მიმართულებით გავრცელებადი ტალღის სუპერპოზიციის შედეგი. Vibrations and Waves დაარქივებული 2010-09-27 საიტზე Wayback Machine. - a chapter from an online textbook Standing Waves experiment Shows how the point moves with frequency change. Java applet of standing waves on a vibrating string. Java applet of transverse standing wave Java applet showing the production of standing wave on a string by adjusting frequency Standing Wave Lessons დაარქივებული 2009-09-03 საიტზე Wayback Machine. Includes helpful graphics, flash animations, YouTube videos etc
ტლალოკი

ტლალოკი — უმნიშვნელოვანესი ღვთაება აცტეკების მითოლოგიაში. წვიმის, ნაყოფიერებისა და წყლის ღმერთი. იგი საკმაოდ მოწყალე ღმერთად ითვლებოდა. მან მისცა ადამიანებს სიცოცხლე და სხვა საარსებო საშუალებანი. მაგრამ ტლალოკი ხალხში შიშსაც იწვევდა, რადგან მას შეეძლო გამოეგზავნა სეტყვა, ჭექა-ქუხილი, წყალდიდობა. ეს ღმერთი ადამიანთა კეთილდღეობისათვის ბავშვების მსხვერპლშეწირვას მოითხოვდა. აცტეკურ იკონოგრაფიაში, როგორც წესი, ტლალოკს დაჭყეტილი თვალებითა და ეშვებით გამოსახავენ. Tlaloc image at the Federation for the Advancement of Mesoamerican Studies მითოლოგიის ენციკლოპედია
მანუელ დე ლა პენია ი პენია

მანუელ დე ლა პენია ი პენია (ესპ. Manuel de la Peña y Peña, დ. 10 მარტი, 1789 , ტაკუბა, მექსიკა — გ. 2 იანვარი, 1850, მეხიკო, მექსიკა) — მექსიკელი პოლიტიკური მოღვაწე და იურისტი. მექსიკის 2-გზის პრეზიდენტი. დროებითი პრეზიდენტი 1847 წლის 26 სექტემბრიდან 13 ნოემბრამდე და პრეზიდენტი 1848 წლის 8 იანვრიდან 3 ივნისამდე
ერნესტო სედილიო

ერნესტო სედილიო პონსე დე ლეონი (ესპ. Ernesto Zedillo Ponce de León, დ.27 დეკემბერი 1951 , მეხიკო, მექსიკა) — მექსიკელი პოლიტიკური მოღვაწე და ეკონომისტი. მექსიკის პრეზიდენტი 1994-2000 წწ. მისი პრეზიდენტობით დასრულდა ინსტიტუციურ-რევოლუციური პარტიის 70-წლიანი მმართველობა და ხელისუფლების სათავეში მოექცა ეროვნული მოქმედების პარტია. ვიკისაწყობში არის გვერდი თემაზე: ერნესტო სედილიო (ესპანური) Extended biography by CIDOB Foundation დაარქივებული 2015-04-30 საიტზე Wayback Machine. (ესპანური) The website of Ernesto Zedillo during his presidency დაარქივებული 2010-03-24 საიტზე Wayback Machine.